**OBČINA TRZIN**

**Župan, Anton Peršak**

Številka: 26-8/2013

Datum: 29.11.2013

**Občinski svet**

**Občine Trzin**

**ZADEVA:** **ODLOK O DOPOLNITVAH ODLOKA O OBČINSKIH TAKSAH V OBČINI TRZIN- hitri postopek**

**NAMEN:** Sprejem Odloka o dopolnitvah odloka o občinskih taksah v Občini Trzin

**PRAVNA PODLAGA:**  21. in 52. člen Zakona o lokalni samoupravi (Uradni list RS, št. 94/07-uradno prečiščeno besedilo 2, 27/08 odl. US, 76/08, 79/09, 51/10, 84/10 odl US in 40/12 - ZUJF), 22. člen Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF), 11. člen Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06), Odlok o občinskih taksah v Občini Trzin (Uradni vestnik OT, št. 2/07)

**PREDLAGATELJ:**  Anton Peršak, župan

**POROČEVALKA:** Bojana Lenaršič, višja svetovalka župana za finance in proračun

**OBRAZLOŽITEV:**

Odlok o občinskih taksah v Občini Trzin v petem odstavku 4. člena določa, da se vrednost točke za izračun občinskih taks, ki ga s sklepom potrdi Občinski svet do konca decembra tekočega leta za naslednje leto, enkrat letno uskladi glede na indeks rasti cen življenjskih potrebščin po podatkih Statističnega urada Republike Slovenije.

Ker je čas krize in gospodarske recesije predlagamo dopolnitev Odloka o občinskih taksah v Občini Trzin, tako da se določba petega odstavka 4. člena za obdobje od leta 2014 do leta 2015 zamrzne in vrednost točke ostane na enaki ravni kot v letu 2013.

Vrednost točke tako za leto 2014 in leto 2015 ostane na enaki ravni kot v letu 2013 in znaša **0,07368889 EUR**.

**FINANČNE POSLEDICE SPREJETEGA SKLEPA:**

Sprejem Odloka o dopolnitvah odloka o občinskih taksah v Občini Trzin ne predstavlja dodatnih obremenitev proračuna Občine Trzin.

**Predlog sklepa:**

Občinski svet Občine Trzin je na podlagi 21. in 52. člena Zakona o lokalni samoupravi (Uradni list RS, št. 94/07-uradno prečiščeno besedilo 2, 27/08 odl. US, 76/08, 79/09, 51/10, 84/10 odl US in 40/12 - ZUJF), 22. člena Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF), 11. člena Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) in Odloka o občinskih taksah v Občini Trzin (Uradni vestnik OT, št. 2/07) na 26. redni seji, dne 11.12.2013 sprejel

## SKLEP

Občinski svet Občine Trzin je obravnaval predlog Odloka o dopolnitvah odloka o občinskih taksah v Občini Trzin in ga sprejel po hitrem postopku.

Številka: 26-8/2013 ŽUPAN:

Datum: 11.12.2013 Anton PERŠAK, l.r.

**PREDLOG ODLOKA:**

Občinski svet Občine Trzin je na podlagi 21. in 52. člena Zakona o lokalni samoupravi (Uradni list RS, št. 94/07-uradno prečiščeno besedilo 2, 27/08 odl. US, 76/08, 79/09, 51/10, 84/10 odl US in 40/12 - ZUJF), 22. člena Zakona o financiranju občin (Uradni list RS, št. [32/06](http://www.uradni-list.si/1/objava.jsp?urlid=200632&stevilka=1310)-uradno prečiščeno besedilo 1, [123/06](http://www.uradni-list.si/1/objava.jsp?urlid=2006123&stevilka=5268)-ZFO-1, [57/08](http://www.uradni-list.si/1/objava.jsp?urlid=200857&stevilka=2416)-ZFO-1A, 36/11 in 40/12 - ZUJF), 11. člena Statuta Občine Trzin (Uradni vestnik OT, št. 2/06 – uradno prečiščeno besedilo 1 in 8/06) in Odloka o občinskih taksah v Občini Trzin (Uradni vestnik OT, št. 2/07) na 26. redni seji, dne 11.12.2013 sprejel

**ODLOK O DOPOLNITVAH**

**ODLOKA O OBČINSKIH TAKSAH V OBČINI TRZIN**

1. člen

V Odloku o občinskih taksah v Občini Trzin (Uradni vestnik OT, št. 2/07) se v poglavju IV. PREHODNE IN KONČNE DOLOČBE doda 14. a člen, ki se glasi:

» Ne glede na peti odstavek 4. člena tega Odloka se vrednost točke za leto 2014 in leto 2015 ne usklajuje enkrat letno glede na indeks rasti cen življenjskih potrebščin, ki ga objavi Statistični urad Republike Slovenije in ostane na enaki ravni kot v letu 2013. Vrednost točke za leto 2014 in leto 2015 tako znaša 0,07368889 EUR.«

1. člen

Odlok se objavi v Uradnem vestniku Občine Trzin in začne veljati osmi dan po objavi.

Številka: 26-8/2013

Datum: 11.12.2013

|  |  |
| --- | --- |
|  |  Župan: |
|  |  Anton Peršak, l. r. |